**ELŐTERJESZTÉS**

**A Gazdasági és Városstratégiai Bizottság 2019. április 23-i ülésére**

**Javaslat a Fogyatékkal Élőket és Hajléktalanokat Ellátó Közhasznú Nonprofit Kft. Szervezeti és Működési Szabályzatának módosítására**

A FÉHE Kft. ügyvezetője a társaság Szervezeti és Működési Szabályzatát felülvizsgálta és annak módosítást javasolja az alábbi indokok alapján.

A társaság legutolsó hatályos SZMSZ-e az összevonás alkalmával született. Az SZMSZ módosítását az összeolvadás gyakorlati tapasztalatai illetve a szervezet mindennapi működése során jelentkező változások indokolják, amelyek a következők:

* A munkakörök megnevezésének jogszabályi változása (pl.: szociális gondozóból-segítő)
* A Vas Megyei Család, Esélyteremtő és Önkéntes Ház illetve a munkaerő piaci szolgáltatások kikerültek a FÉHE Kft. fenntartásából
* Több munkakör megszűnt a szervezetnél, pl: informatikus már nem dolgozik a társaságnál, megbízással látja el feladatát
* A társaságnál lévő belső ellenőrzés megállapításai alapján az SZMSZ iktatásra vonatkozó rendelkezéseit a jogszabályi előírásoknak megfelelően módosítani szükséges.

A módosított Szervezeti és Működési Szabályzat az előterjesztés melléklete, amelyben a változásokat piros betű, valamint áthúzás jelzi.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bd) alpontja alapján, amennyiben a gazdasági társaságban az önkormányzati tulajdonrész az 50 %-ot eléri, vagy meghaladja, a gazdasági ügyeket ellátó bizottság jogosult dönteni a szervezeti és működési szabályzat elfogadása tárgyában.

Tájékoztatom a Tisztelt Bizottságot, hogy a Szervezeti és Működési Szabályzat – terjedelmére való tekintettel – kizárólag elektronikus úton kerül megküldésre. A dokumentum elérhető és letölthető a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2019” menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2019. április „ ”**

**/: Dr. Puskás Tivadar :/**

**Határozati javaslat**

**…./2019. (IV. 23.) sz. GVB számú határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bd) alpontja alapján a Fogyatékkal Élőket és Hajléktalanokat Ellátó Közhasznú Nonprofit Kft. Szervezeti és Működési Szabályzata módosítását az előterjesztés mellékletében foglaltak szerint elfogadja.

**Felelős:** Lendvai Ferenc, a bizottság elnöke

(A végrehajtásért:

Lakézi Gábor, a Városüzemeltetési Osztály vezetője

Németh Klára, a társaság ügyvezetője)

**Határidő**: azonnal